ერევანი

ერევანი () — ნოღა სომხეთის, სომხეთიშ არძაშ უდიდაშ ნოღა დო სომხეთიშ ნანანოღა. 2011 წანაშ მუნაჩემეფით ნოღას ოხორანს 1 060 138 მახორუ. ერევანი სომხეთის ისტორიული, ეკონომიკური, ფინანსური დო კულტურული ცენტრი რე. ნოღა წყარმალუ რაზდანიშ წყარპიჯის იდვალუაფუ. ერევანი დოხოლაფირო 2,780 წანერი დო მოსოფელიშ ართ-ართი უჯვეშაში ნოღა რე.

 ისტორია 
ერევანი სომხეთიშ ისტორიაშ ლიტერატურას მაართაშე VI ოშწანურაშ დაჭყაფუშ იშინუაფუ. არქეოლოგიური გონთხორუეფიშ შედეგო მეგორაფილი მარჭვალურ მიკნაჭარეფიშ მეჯინათ, ურარტუშ მაფა არგიშთი I-ქ ჯვ. წ. 782 აკაგჷ ჯიხა ერებუნი, ნამუშ გოხოლუას დოდგუ თეხანური ერევანი. XIII ოშწანურაშე იძნანდჷ ერევანიშ ეკონომიკური დო პოლიტიკური შანულობა. 1440-იან წანეფშე ბჟაეიოლ სომხეთიშ ადმინისტრაციული ცენტრო გჷნირთჷ. 1513 წანაშე 1735 წანაშახ ჯიხა დო ნოღა მიარეშა მოჯალაგეს ოსმალეთიქ დო ირანქ. 1604 წანას ერევანი ქჷდიჸუნუ აბას I-ქ დო სომხეთიშ მახორობა ირანშა გეგნახორუ, მარა ნოღაქ მალას აკოდგინჷ დო ერევანიშ სახანოშ ცენტრო გჷნირთჷ. XVII ოშწანურას, ერევანს ეკონომიკურ ეჸონუაქ დიჭყჷ. 1827 წანაშ 1 გჷმათუთას ნოღა რუსეთიშ ჯარქ ქჷდიჸუნუ დო თურქ-მანჩაიშ ზავით ბჟაეიოლ სომხეთიშ ტერიტორიაწკჷმა ართო რუსეთის ქჷმიარსხუ 1828 წანას. ერევანი დიო სამაზრო ნოღა რდჷ, 1849 წანაშე ერევანიშ გუბერნიაშ ცენტრო გჷნირთჷ. 1902 წანას ერევანქ რკინაშარათ ქიმიარსხუ ქართის, 1908 - ჯულფას, ნამუქჷთ ხე უნწყუ ნოღაშ ეკონომიკურ მოჭყანიარაფას.

 დომაჸალაფირი დო პარტნიორი ნოღეფი 
ერევანიშ დომაჸალაფირი ნოღეფი რე:
  ანტანანარივუ, მადაგასკარი  
  ბეირუთი, ლიბანი 
  ბრატისლავა, სლოვაკეთი  
  ბუენოს-აირესი, არგენტინა  
  ვენეცია, იტალია 
  კარარა, იტალია  
  ფლორენცია, იტალია 
  დამასკო, სირია  
  ისპაანი, ირანი 
  ქართი, საქორთუო   კემბრიჯი, ააშ  
  კიშინიოვი, მოლდოვა 
  ლოს-ანჯელესი, ააშ  
  მარსელი, საფრანგეთი 
  მონრეალი, კანადა  
  ნიცა, საფრანგეთი 
  ოდესა, უკრაინა
  დონიშ როსტოვი, რუსეთი  
  სან-პაულუ, ბრაზილია 
  რიგა, ლატვია 

 რესურსეფი ინტერნეტის 
 ოფიციალური ვებ-ხასლა

სქოლიო

კატეგორია:სომხეთი
კატეგორია:სომხეთიშ ნოღეფი
კატეგორია:აზიაშ ნანანოღეფი
კატეგორია:ევროპაშ ნანანოღეფი